CONSILIUL LOCAL AL MUNICIPIULUI CRAIOVA

HOTĂRÂREA NR.331
            Consiliul Local al Municipiului Craiova, întrunit în şedinţa ordinară din data de 27.11.2008;

Având în vedere raportul nr.166172/2008 întocmit de Direcţia Juridică, Asistenţă de Specialitate şi Contencios Administrativ prin care se propune modificarea contractului de prestări servicii nr. 4/2005, având ca obiect realizarea „Cadastru de specialitate imobiliar edilitar şi realizarea sistemului informaţional privind constituirea băncii de date urbane în municipiul Craiova” şi a actelor adiţionale încheiate ulterior, în sensul transferării obligaţiilor contractuale ale Centrului Naţional de Geodezie, Fotogrammetrie şi Teledetecţie Bucureşti către S.C. GEOTOP 2001 S.R.L. Bucureşti;

 
În temeiul art.36 alin.2 lit. b coroborat cu alin.4 lit.d, art. 45 alin.2, lit. d şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se modifică art.1 din contractul de prestări servicii nr. 4/2005 având ca obiect realizarea „Cadastru de specialitate imobiliar edilitar şi realizarea sistemului informaţional privind constituirea băncii de date urbane în municipiul Craiova” şi a actelor adiţionale încheiate ulterior, în sensul transferării obligaţiilor contractuale ale Centrului Naţional de Geodezie, Fotogrammetrie şi Teledetecţie Bucureşti către S.C. GEOTOP 2001 S.R.L. Bucureşti.

Art.2.
 Se împuterniceşte Primarul Municipiului Craiova, să semneze actul adiţional de modificare a contractului nr.4/2005.

Art.3.

Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ, Direcţia Economico – Financiară, Direcţia Urbanism şi Amenajarea Teritoriului, S.C. GEOTOP 2001 S.R.L. Bucureşti şi Centrul Naţional de Geodezie, Fotogrammetrie şi Teledetecţie Bucureşti vor aduce la îndeplinire prevederile prezentei hotărâri.

         PREŞEDINTE DE ŞEDINŢĂ,                                 CONTRASEMNEAZĂ,

                                                                                                        SECRETAR,

                Dan Iulius MAGLA                                              Nicoleta MIULESCU

